Un elicopter militar rus a fost doborât în Armenia. Momentul în care este lovit de o rachetă .
Un elicopter al armatei ruse a fost doborât în Armenia. Două persoane au decedat şi una a suferit răni moderate. Conflictul dintre Armenia şi Azerbaidjan continuă, chiar dacă au fost semnate trei acorduri de încetarea a focurilor.
Un elicopter rusesc Mi-24 a fost doborât în Armenia după ce a fost lovit de la sol, anunţă oficialii de la Moscova, citaţi de RT.Incidentul s-a produs luni, când elicopterul se îndrepta spre o bază militară rusă. Acesta a fost lovit de o rachetă, şi-a pierdut controlul şi a căzut pe un teren montan din Armenia.Doi membri ai echipajului au fost ucişi, iar unul are răni moderate, a anunţat ministerul apărării. Comandamentul bazei ruseşti a pornit o investigaţie pentru a determina naţionalitatea atacatorilor.Momentul în care elicopterul rus este doborât. Totodată, purtătorul de cuvânt al ministerul armean al apărării a declarat că Erevanul va colabora cu Moscova cu ajutor informaţional.Incidentul s-a produs într-o perioadă în care conflictul dintre Armenia şi Azerbaidjan pentru regiunea Nagorno-Karabakh a escaladat. Oficialii de la Baku şi Erevan s-au acuzat reciproc şi, deşi au semnat un acord pentru încetarea focurilor de trei ori, conflictul continuă şi acum.